મહેસાણા જિલ્લા સહકારી દૂધ ઉત્પાદક સંઘ લિ.નાં વાઈસ ચેરમેન આશાબેન મહિપાલસિંહ ઠાકોર લાંબા સમયથી ચેરમેનનો ચાર્જ સંભાળી રહ્યાં છે, તેમની વિરુદ્ધ કલમ-૮૨ના ભંગ બદલ કોર્ટમા ફરિયાદ દાખલ થયેલી છે જેથી તેઓ હોદ્દા પર રહેવા માટે ગેરલાયક વહોરે છે, દૂધ સંઘના સદસ્ય અશોકભાઈ ચૌધરી સહિતે બોર્ડ ઓફ નોમિનિઝમાં દાખલ કરેલા દાવાઓમાં બોર્ડ ઓફ નોમિનિઝે એજન્ડા બજાવવા બાબતે કરેલા હુકમ, મનાઈ હુકમ વગેરે હુકમોનો તેમજ ચૂકાદાઓની સતત અવગણના કરીને વાઈસ ચેરમેન તથા ઈન્ચાર્જ ચેરમેન તરીકેની ફરજો બજાવવામાં વારંવાર કસૂર કરેલ છે. સંઘ વિરુદ્ધની અરજદારોની રજૂઆતો અન્વયે માહિતી રજૂ ન કરીને તેમજ રજીસ્ટ્રારના પ્રતિનિધિ એવા જિલ્લા રજીસ્ટ્રારની સૂચનાઓનો અનાદર કરી કોઈ પ્રત્યુતર પાઠવ્યો નથી.